**Առաքել Աբրահամի Մովսիսյան**, *(հանրության շրջանում հայտնի է նաև «Շմայս» մականունով)* (օգոստոսի 20, 1966(1966-08-20), Վաղարշապատ, Հայկական ԽՍՀ, ԽՍՀՄ), Հայաստանի Ազգային ժողովի նախկին պատգամավոր, Հայաստանի հանրապետական կուսակցության նախկին անդամ։

Կրթություն
----------

1993-1997 թվականներին Առաքել Մովսիսյանը սովորել է Ստեփանակերտի մանկավարժական ինստիտուտում՝ ստանալով մարմնակրթություն մասնագիտություն։

Արցախյան պատերազմ
-----------------

Համաձայն Հայաստանի Ազգային ժողովի կայքի՝ 1991-1994 թվականների Առաքել Մովսիսյանը մասնակցել է Արցախյան ազատամարտին։ Ըստ նրա՝ հենց պատերազմի տարիներին է ստացել «Շմայս» մականունը, քանի որ պատերազմին մասնակցելու համար Ռուսաստանի Դաշնությունից «Շմայսեր» ինքնաձիգ է բերել։

Քաղաքական գործունեություն
-------------------------

Առաքել Մովսիսյանը 2004-2007 թվականներին եղել է Հայաստանի Ազգային ժողովի պատգամավոր թիվ 27 ընտրատարածքից։ Ընդգրկվել էր ազգային ժողովի պաշտպանություն, ազգային անվտանգության և ներքին գործերի մշտական հանձնաժողովի կազմում։ 2007-2012 թվականներին համամասնական ընտրակարգով կրկին ընտրվել է Հայաստանի Հանրապետության Ազգային ժողովի պատգամավոր Հայաստանի հանրապետական կուսակցության ցուցակով։ 19.06.2007-31.05.2012 թվականներին հանդիսացել է Ազգային ժողովի պաշտպանության, ազգային անվտանգության և ներքին գործերի մշտական հանձնաժողովի անդամ։ 2012 թվականի մայիսի 6-ին Հայաստանի հանրապետության Ազգային ժողովի պատգամավոր է ընտրվել համամասնական ընտրակարգով Հայաստանի Հանրապետական կուսակցության ցուցակով։ 2017 թվականին Հայաստանի հանրապետական կուսակցության ռեյտինգային ցուցակով առաջադրվել է պատգամավորության թեկնածու, սակայն չի ընտրվել։ 2018 թվականի իշխանափոխությունից հետո դուրս է եկել Հայաստանի Հանրապետական կուսակցության ու քաղաքականությունից։

Լրագրողների և ընդդիմադիր գործիչների նկատմամբ վերաբերմունքը
----------------------------------------------------------

Առաքել Մովսիսյանը աչքի է ընկել լրագրողների ու իրեն ընդդիմադիր գործիչ հանդիսացողների հասցեին հայհոյանքներ ու վիրավորական արտահայտություններ հնչեցնելով։ Իր պատգամավորության տարիներին Ազգային ժողովի նիստերի դահլիճում հաճախ է սեռական և այլ բնույթի հայհոյանքներ ու վիրավորանքներ հնչեցրել ընդդիմադիր պատգամավորների ու լրագրողների հասցեին։ Այդպիսի դեպքերից է 2014 թվականին «Գազային համաձայնագրերի քվեարկությունը», որի ժամանակ նա Ազգային ժողովի դահլիճում գտնվող մի շարք լրագրողների հասցեին հնչեցրել է հետևյալ արտահայտությունը՝ «սրանց հանեք սիկտիր արեք ստեղից»։

Ընտանիք
-------

Առաքել Մովսիսյանն ամուսնացած է, ունի չորս երեխա։

Ծանոթագրություններ
------------------

1. ↑  «Ինձ ազատ Շմայս են ասում»:
2. ↑  ԱԺ պատգամավոր Շմայսը ասֆալտապատողներին բերման է ենթարկել Արմավիրի մարզ, *(արխիվացված 03․05․2021թ․)*:
3. 1 2 3 4 5  ՀՀ ԱԺ կայքում պատգամավոր Ա.Մովսիսյանի մասին պատմող էջը, *(արխիվացված 03․05․2021թ․)*:
4. ↑  ««Շմայսը» մականուն չի, պատմություն է», (արխիվացված 03․05․2021թ․):
5. 1 2 3  "Ինչու են Առաքել Մովսիսյանին «Շմայս» ասում։". Արխիվացված է the original 2016 թ․ մարտի 5-ին. Retrieved 2015 թ․ հունվարի 2.
6. ↑  Պետք լինի, էլի կհայհոյեմ. Առաքել Մովսիսյան
7. 1 2  "«Վնգուններդ դուրս կգա»։". Արխիվացված է the original 2016 թ․ մարտի 21-ին. Retrieved 2015 թ․ հունվարի 2.
8. ↑  Երկիր. Շմայսը մատ է թափ տվել լրագրողի վրա:
9. ↑  "Կեղտոտ շոու խորհրդարանում։". Արխիվացված է the original 2016 թ․ մարտի 6-ին. Retrieved 2015 թ․ հունվարի 2.
10. ↑  "«Վեր ընգի տեղդ, արա». Շմայսը դարձյալ բառապաշարը ցուցադրել է ԱԺ-ում։". Արխիվացված է the original 2016 թ․ ապրիլի 12-ին. Retrieved 2015 թ․ հունվարի 2.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հայաստանի Ազգային ժողով · Հայաստանի Ազգային ժողով · Հայաստանի Ազգային ժողով |
|  |
| Բառարաններ և հանրագիտարաններ | Արմենիապեդիա |

 |